Előterjesztő: Dr. Horváth Klára polgármester

Előterjesztést készítette: Balázs Eszter projekt tanácsos

Előzetesen tárgyalja: -

Mellékletek:

* 1. melléklet – határozati javaslat
* 2. melléklet – felülvizsgált Helyi Esélyegyenlőségi Program – határozati javaslat 1. melléklete

Elfogadás módja: egyszerű többség

Tárgykört rendező jogszabályok:

* Magyarország helyi önkormányzatairól szóló 2011. évi CLXXXIX. törvény,
* 2003. évi CXXV. törvény (Ebktv.)
* 2/2012. (VI.05.) EMMI rendelet,
* a helyi esélyegyenlőségi programok elkészítésének szabályairól és az esélyegyenlőségi mentorokról szóló 321/2011. (XII.27.) Korm. rendelet

**Előterjesztés**

**Helyi Esélyegyenlőségi Program 2024. évi felülvizsgálatáról**

**Tisztelt Képviselő- testület!**

**Tisztelt Szociális és Oktatási Bizottság!**

A hátrányos helyzetű társadalmi csoportok életkörülményeinek javítását szolgáló helyi esélyegyenlőségi program elkészítését az egyenlő bánásmódról és az esélyegyenlőség előmozdításáról szóló 2003. évi CXXV. törvény (továbbiakban: Ebktv.) 31. §-a írja elő a települési önkormányzatok számára.

A Helyi Esélyegyenlőségi Program (HEP) helyzetelemzésből és intézkedési tervből áll, amelyet a települési önkormányzat ötévente, öt év időtartamra fogad el. Elkészítésének szempontjait, az esélyegyenlőségi területeket és a HEP célcsoportjait a helyi esélyegyenlőségi programok elkészítésének szabályairól és az esélyegyenlőségi mentorokról szóló 321/2011. (XII.27.) Korm. rendelet tartalmazza. A HEP elkészítésének részletes szabályairól szóló 2/2012. (VI.5.) EMMI rendelet 1. és 2. számú melléklete rögzíti azokat a statisztikai mutatókat, adatokat és tartalmi elemeket, amelyek HEP elkészítésének alapját képezik.

A települési önkormányzatok 2013. július 1. napját követően a hazai és európai uniós társfinanszírozású pályázatokon csak abban az esetben vehetnek részt, ha rendelkeznek hatályos, helyi esélyegyenlőségi programmal (HEP).

A Helyi Esélyegyenlőségi Programot két évente szükséges felülvizsgálni. Az Önkormányzat HEP mentorának segítségével megtörtént a Helyi Esélyegyenlőségi Program és Intézkedési Tervének aktualizálása. A programban és az intézkedési tervben számottevő változás nem történt.

Kérem, az előterjesztésben leírtak figyelembevételével a 2/2012.(VI.05.) EMMI rendelet előírásai alapján készített Helyi Esélyegyenlőségi Program felülvizsgálatát megvitatni és véleményezni.

Bábolna, 2024.november 12.

dr. Horváth Klára s.k.

polgármester

1. melléklet – határozati javaslat

**Bábolna Város Önkormányzata Képviselő-testületének**

**…../2024. (XI.28.) számú határozata**

Bábolna Város Önkormányzata Képviselő- testülete a 2022-2027-as évekre szóló Helyi Esélyegyenlőségi Programot 2024. évben felülvizsgálta, jóváhagyja és tudomásul veszi.

Határidő: 2024.11.28.

Felelős: Polgármester